ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

Ш Е Ш І М

2021 жылғы «19» қаңтар                   № 5                                   Мәскеу қаласы 

Еуразиялық экономикалық одаққа бір мүше мемлекеттен екіншісіне өткізілген, оларға қатысты мүше мемлекеттердің бағалы металдар мен асыл тастардың, сондай-ақ олардан жасалған бұйымдардың өндірісі, пайдаланылуы мен айналысы саласындағы нормативтік құқықтық реттеуге уәкілетті органдары арасында ақпарат алмасу жүзеге асырылатын зергерлік және басқа да бұйымдардың өндірісіне қойылатын талаптарды бұзудың тізбесін бекіту туралы

2019 жылғы 22 қарашадағы Еуразиялық экономикалық одақ шеңберінде бағалы металдармен және асыл тастармен операцияларды жүзеге асыру ерекшеліктері туралы келісімнің 12-бабының 3-тармағын іске асыру шеңберінде Еуразиялық экономикалық комиссия Алқасы шешті:
1. Қоса беріліп отырған Еуразиялық экономикалық одаққа бір мүше мемлекеттен екіншісіне өткізілген, оларға қатысты мүше мемлекеттердің бағалы металдар мен асыл тастардың, сондай-ақ олардан жасалған бұйымдардың өндірісі, пайдаланылуы мен айналысы саласындағы нормативтік құқықтық реттеуге уәкілетті органдары арасында ақпарат алмасу жүзеге асырылатын зергерлік және басқа да бұйымдардың өндірісіне қойылатын талаптарды бұзудың тізбесі бекітілсін.
2. Осы Шешім 2019 жылғы 22 қарашадағы Еуразиялық экономикалық одақ шеңберінде бағалы металдармен және асыл тастармен операцияларды жүзеге асыру ерекшеліктері туралы келісім күшіне енген күннен бастап, бірақ ерте дегенде осы Шешіп ресми жарияланған күннен бастап күнтізбелік 30 күн өткен соң күшіне енеді.


	Еуразиялық экономикалық комиссия
                     Алқасының Төрағасы

Еуразиялық экономикалық комиссия
Алқасының
2021 жылғы 19 қаңтардағы
№ 5 шешімімен
БЕКІТІЛГЕН



Еуразиялық экономикалық одаққа бір мүше мемлекеттен екіншісіне өткізілген, оларға қатысты мүше мемлекеттердің бағалы металдар мен асыл тастардың, сондай-ақ олардан жасалған бұйымдардың өндірісі, пайдаланылуы мен айналысы саласындағы нормативтік құқықтық реттеуге уәкілетті органдары арасында ақпарат алмасу жүзеге асырылатын зергерлік және басқа да бұйымдардың өндірісіне қойылатын талаптарды бұзудың 
ТІЗБЕСІ

1. Зергерлік және басқа бұйымдар сынамасының олар аумағында жасалған немесе аумағына әкелінген Еуразиялық экономикалық одаққа мүше мемлекеттің (бұдан әрі – мүше мемлекет) сынамалық таңба белгісінде көрсетілген сынамаға сәйкес келмеуі.
2. Зергерлік және басқа бұйымдарда дайындаушы атауының бедері болғанымен, сынамалық таңба белгісінің болмауы.
3. Зергерлік және басқа бұйымдарда дайындаушы атауының тіркелмеген бедерінің болуы.
4. Еуразиялық экономикалық комиссия Кеңесінің 2021 жылғы 5 наурыздағы № 10 шешімімен бекітілген Зергерлік және басқа да бұйымдарды сынамалауға, талдауға және таңбалауға қойылатын талаптарға (бұдан әрі – Талаптар) сәйкес дәнекерге қойылатын талаптардың орындалмауы.
5. Талаптарға сәйкес бір бөлігі бағалы емес металдардан жасалған не бағалы металдардан жасалған бөліктері бағалы емес металдардан жасалған бөліктермен үйлестірілген бұйымдарға қойылатын талаптардың орындалмауы.
6. Талаптарға сәйкес зергерлік және басқа да бұйымдарға бағалы метал жалатуға (аптауға) қойылатын талаптардың орындалмауы.
7. Күмістің болуы жөніндегі минустық рұқсаттың сақталмауы (дәнекерсіз негізгі қорытпадан сынама алу мүмкіндігі болмаған кезде) немесе дәнекерсіз күміс бұйымдардың негізгі қорытпасын бұзып талдау жүргізген кезде көрсетілген норманы қолдану.
8. Зергерлік және басқа да бұйымдарды күшейту, ауырлату немесе олардың қуыстарын толтыру мақсатында Талаптарды бұзып, бағалы емес және өзге де материалдарды пайдалану.
9. Бір мүше мемлекеттен екіншісіне өткізілген зергерлік және басқа да бұйымдарға қондырма ретінде пайдаланылатын асыл тастардың Еуразиялық экономикалық одақ шеңберінде қолданылатын нормативтік-техникалық құжаттаманың және (немесе) олар аумағында жасалған мүше мемлекет заңнамасының талаптарында көзделген атауы және сыныптамалық сипаттамалары туралы ақпараттың болмауы.
10. Зергерлік және басқа да бұйымдарға қондырма ретінде пайдаланылатын асыл тастар сипаттамаларының ілеспе құжаттарға сәйкес келмеуі.
11. Асыл тастардың сипаттамаларына (қасиеттеріне) ие жасанды материалдардан жасалған қондырмаларды белгілеу үшін олардың жасанды екенін көрсетпей, табиғи асыл тастардың атауын пайдалану.
12. Бір мүше мемлекеттен екіншісіне өткізілген, зергерлік бұйымдарда пайдаланылатын асыл тастардың шығу тегі туралы мәліметтерді болмауы.

